Brukermanual Easymeet 
- deltaker fysisk møte
Generelt om systemet
Easymeet er et digitalt møtesystem som kan brukes på ulike enheter som pc og ipad. Løsningen er ISO-sertifisert, og forenkler både forberedelser, gjennomføring av møter og etterarbeid som bl.a. protokollering. Som møtedeltaker skal du først og fremst bruke systemet til å:
1. lese saker og gjøre ev. egne markeringer og notater.
2. sette deg på talerliste for å holde innlegg, fremme forslag eller be om replikk.
3. legge inn skriftlige forslag til vedtak
4. votere over forslag, altså stemme. 

Pålogging:
I forkant av et møte får du en e-postlenke for å opprette passord. Når det er gjort, har du en bruker i systemet.
For å finne møtet du skal delta på, følger du lenken du har fått oppgitt av din kontaktperson (https://meeting.easymeet.se/kundens_nettsted)
Du får da opp et bilde av møtene som er aktuelle for deg. Grønne møter er møter som har startet; gule møter er dine kommende møter.

Klikk på aktuelt møte.

Du kommer nå rett inn i sakslisten:

Saken som er grønn viser pågående sak, altså «live-møtet», mens saken som er gul viser neste punkt på dagsorden.
Ikonene til høyre for hver sak viser hhv. antall på talerlisten, antall forslag og antall dokumenter.
Du kan enkelt be om ordet i den aktive saken, enten ved å trykke på knappen «be om ordet» nederst til høyre i oversiktsbildet, eller ved å klikke deg inn på det aktuelle agendapunktet.
Når du klikker på en av sakene, får du normalt opp følgende alternativer:

Menyene er selvforklarende.
Her kan du: 
· be om ordet, melde deg til forretningsorden eller be om replikk til den som er på talerstolen
· se talerlisten
· sende inn forslag
· lese dokumenter, og 
· se resultatet av avstemninger (hvis aktivert av møteadmin)

Skulle du trenge ytterligere veiledning, finnes korte videoinstruksjoner (svensk) ved å klikke på spørsmålstegnet øverst til høyre:

Da kommer du til en samleside for video-veiledning:

Arbeid med dokumentene: 
Ved å klikke på saksdokumentene kan du gjøre dine egne notater og markeringer ved hjelp av verktøylinjen øverst:

Opprette et forslag:

1. Gå inn på aktuell sak, eller velg aktuelt saksdokument
2. Trykk på «forslag» 

3. Trykk på «opprett nytt forslag»


Hvis aktuelt: Velg kapittel/linjenr og type forslag:

I korte saker/vedlegg er det som oftest kun ett kapittel, mens større saker som partiprogram og politikkdokumenter gjerne deles inn i flere kapitler. Det vil fremkomme av systemet hvilke linjenummer som hører til de ulike kapitlene.

4. Velg linjenummer: Her fører du inn linjenummeret forslaget ditt starter på.
· F.eks. om du ønsker å endre eller stryke en setning som går fra linje 4-6, velger du linjenr 4.

Dersom det er aktivert, marker hva slags type forslag du sender inn. Det kan være til hjelp for møteleder og ev. redaksjonskomité å sortere innkomne forslag etter kategori:
Aktuelle kategorier kan være :
· Endringsforslag: Når du vil endre på en eksisterende tekst
· Tilleggsforslag: Når du vil legge til ny tekst/nye punkter/nye meninger
· Strykningsforslag: Når du vil ta bort noe som er foreslått i teksten helt.
· Helhetlig alternativ: Om du ønsker å skrote det eksisterende forslaget, og komme med et helt nytt forslag. Da må møtet avgjøre hvilket av forslagene (det eksisterende eller det alternative) som skal vedtas.

Merk at type forslag bestemmes av møteadmin i systemet, slik at alternativene kan variere fra møte til møte.


OBS! Forslagene må ta utgangspunkt i sakspapirene, normalt ledelsens innstilling. Det går ikke an å fremme forslag om å endre/stryke/legge til noe på et allerede innsendt forslag fra en annen deltaker.


5. Trykk deretter «Send inn forslag».

Når forslaget er sendt inn, må du huske å fremme forslaget muntlig fra talerstolen. Administrator kan ha satt opp systemet slik at du automatisk havner på talerlisten når du sender inn et forslag. Hvis ikke, må du selv be om ordet når saken er oppe, og fortelle møtet hva forslaget handler om. 

Forslaget kan vises på storskjerm av møteleder/sekretariat.

Votering
Ved avstemning vil forslagsbokser med valgmuligheter automatisk dukke opp på skjermen din. Du avgir din stemme ved å trykke på den aktuelle knappen, f.eks. «FOR» eller «MOT» eller aktuelle navn ved personvalg.  Voteringen avsluttes av møteleder/sekretariat, og du kan se resultatet både på egen enhet og på storskjerm. Hvis aktivert, kan du også gå tilbake og se resultatet av tidligere avstemninger på egen enhet.

